قورخوسوز دالغیجلار گله‌نک‌سل یاریشما چرچیوه‌سینده موستار کؤرپوسوندن آتیلدیلار.
دالغیجلار، بازار گونو گئچیریله‌ن و میندن چوخ اینسانین ایزله‌دیگی گله‌نک‌سل سویا آتیلما یاریشماسیندا، موستارین تاریخی کؤرپوسون‌دن آتلاییشلارینی گئرچکلشدیردی.
یاریشمانی ایزله‌یه‌نلر، یاونسکونون دونیا میراث لیستینده اولان ۲۳ متر یۆکسکلیگینده‌‌کی بو تاریخی کؤرپودن، آشاغیداکی سویوق و سرعتله آخان نرتوا چایینا آتیلماق اوچون بوسنینین گونئیینده هر ایل گئچیریله‌ن بو یاریشمایا قاتیلان دالغیجلاری آلقیشلادیلار.
یاریشما تشکیلاتچیلارینا گؤره، بازار گونکو تدبیر، ۱۵۶۶دا عثمانلیلار طرفیندن تیکیلن اسکی کؤرپوده ۴۵۶.جی دفعه تشکیل ائدیلدی.
کؤرپو، ۱۹۹۲-۹۵.جی ایللر آراسیندا بوسنی ساواشی زامانی ییخیلدی، آنجاق چاتیشمالار بیتدیکدن سونرا یئنیدن تیکیلدی.
